去年嘅四月，我正在地球最北端嘅嚴寒下在冰塊上疾走；想不到一年後，自己就已經響另一個極地──酷熱嘅撒哈拉沙漠上繼續競逐奔馳。
到達摩洛哥嘅瓦爾扎扎特後，大會陸陸續續地將所有參加者送到起步區。起步前，所有選手都需要領取號碼布、賽道road book 及進行 gear check，大會亦分別為每一個選手掛上 GPS 儀器作緊急救求之用。根據大會提供嘅資料，今次總共有 1200 多人參加，其中有200 名係女選手，並嚟自 50 多個國家。大會為左方便管理及運作，將選手以其申報嘅國藉編在同一區嘅營幕，所以香港及中國嘅選手都被編在同一個營。雖然少左與其他國家選手交流嘅機會，同一時間同聲一同氣編埋一起，亦可以說多一份照應。
惡劣天氣令到體力消耗得好快，最後嘅6km，我左腳甚至開始有抽筋嘅跡象。更慘烈的是，終點前最後3km 亦係沙丘區；當時我嘅肩膊已經感到十分赤痛，背囊更好似墜著千斤鉛般重，不得不承認那時確是感到有一份吃力。慶幸呢個時段，很多參賽者因為臨尾衝刺，大家經過身邊時都會叫喚對方名字互相激勵一番。有位選手甚至叫我拖住佢隻手拉我上一個好直好高嘅沙丘；其實佢當時嘅狀態不比我好，但仍對身邊嘅人施以援手，自己不其然也有份感動，覺得自己也要加一把勁。因為這樣互相鼓勵，最後慢慢地終越過沙丘，到達終點，順利完成第一日嘅賽事。